[{"text_idx": "#000000", "text": "Sonregistraj\u0302o por tiu c\u0302i rakonto ankorau\u0306 mankas."}, {"text_idx": "#000001", "text": "Longe, longe antau\u0306e la homoj ne sciis ion ajn. Ili ne sciis kiel farmi kultivaj\u0302ojn au\u0306 kiel teksi tukojn au\u0306 kiel fari ferajn ilojn. La dio Nyame supre en la c\u0302ielo havis c\u0302iun sag\u0302econ de la mondo. Li tenis g\u0302in sekura en argila kruc\u0302o."}, {"text_idx": "#000002", "text": "Unu tagon, Nyame decidis ke li donos la kruc\u0302on de sag\u0302eco al Anansi. C\u0302iam kiam Anansi rigardis en la argilan kruc\u0302on, li lernis ion novan. G\u0302i estis tiel ekscita!"}, {"text_idx": "#000003", "text": "Avida Anansi pensis, \u201cmi tenos la kruc\u0302on c\u0302e la supro de alta arbo. Tiel mi povas havi c\u0302ion por mi mem!\u201d Li s\u0302pinis longan fadenon, bobenis g\u0302in c\u0302irkau\u0306 la argilan kruc\u0302on kaj ligis g\u0302in al sia stomako. Li komencis grimpi la arbon. Sed estis malfacile grimpi la arbon kun la kruc\u0302o frapanta liajn genuojn la tutan tempon."}, {"text_idx": "#000004", "text": "La tutan tempon la juna filo de Anansi estis observanta malsupre c\u0302e la trunko de la arbo. Li diris, \u201cC\u0302u ne estus pli facile grimpi se vi anstatau\u0306e ligus la kruc\u0302on al via dorso?\u201d Anansi provis ligi la argilan kruc\u0302on plenan de sag\u0302eco al sia dorso, kaj tio vere estis multe pli facila."}, {"text_idx": "#000005", "text": "Tujtuje li atingis la supron de la arbo. Sed tiam li haltis pensante, \u201cmi devus esti tiu kiu havas c\u0302iun sag\u0302econ sed jen mia filo estis pli lerta ol mi!\u201d Anansi estis tiel kolera pri tio c\u0302i ke li j\u0302etis la argilan kruc\u0302on malsupren for de la arbo."}, {"text_idx": "#000006", "text": "G\u0302i frakasig\u0302is en pecojn sur la tero. La sag\u0302eco estis libera por dividig\u0302i inter c\u0302iuj. Kaj tiel la homoj lernis farmi, teksi tukojn, fari ferajn ilojn, kaj c\u0302iujn aliajn aferojn kiujn homoj scias fari."}, {"text_idx": "#000007", "text": "Ilustrita de: Wiehan de Jager"}, {"text_idx": "#000009", "text": "Legi pliajn rakontojn de la 3-a nivelo:"}]